|  |  |
| --- | --- |
| Foresatte i Ullensakerbarnehagen |  |

# foreldrebetaling og moderasjonsordninger i barnehage 2019-2020

# Foreldre med barn i barnehage skal ikke betale mer enn makspris for barnehageplass. Makspris fra 1.august 2019 er 3.040,- kroner per måned. Kostpenger kommer i tillegg til pris for plassen. Betalingen gjelder både kommunale og private barnehager.

Det er ordninger for lavere betaling dersom du har flere barn i barnehage eller har lav inntekt.

**SØSKENMODERASJON**

Har du mer enn ett barn i barnehage i samme kommune får du søskenmoderasjon. Søskenmoderasjon får du også om barna går i forskjellige barnehager og i barnehager med forskjellig eier. Reduksjonen for det første barnet er 30 % og for det tredje barnet eller flere 50 %.

Søskenmoderasjon trekkes automatisk og behøver ikke søkes om, med unntak av om barna går i forskjellig barnehage. Ta kontakt med barnehagene og kommunen dersom søskenmoderasjon ikke trekkes automatisk.

**LAV INNTEKT OG REDUKSJON I FORELDRBETALINGEN**

Hvis maksprisen er høyere enn 6 % av den samlede brutto inntekten til husholdningen (totalt for søker og ektefelle, samboer eller partner) kan du søke redusert pris.

**Fra 01.08.2019 – 31.07.2020 gjelder det for husholdninger som samlet har brutto person- og kapitalinntekt lavere enn 548.500,- kroner per år.**

**LAV INNTEKT OG GRATIS KJERNETID**

2-, 3-, 4- og 5-åringer og barn med utsatt skolestart som bor i husholdning med lav inntekt (totalt for søker og ektefelle, samboer eller partner) har rett til 20 timer gratis oppholdstid per uke i barnehage.

**Fra 01.08.2019 – 31.07.2020 gjelder det for husholdninger som samlet har brutto person- og kapitalinntekt lavere enn 548.500,- kroner per år. Gratis kjernetid for 2-åringer er nytt fra 01.08.2019.**

**REDUSERT BETALING OG GRATIS KJERNETID MÅ SØKES HVERT BARNEHAGEÅR, GJELDENDE FRA 01.08.**

Redusert foreldrebetaling og gratis kjernetid må søkes hvert år og vedtak gjelder fra 1.august, eller fra måneden etter det søkes. Søkeskjema finner du på Ullensaker kommunes innbyggerportal ([www.ullensaker.kommune.no](http://www.ullensaker.kommune.no)). Det er felles søkeskjema for redusert foreldrebetaling og gratis kjernetid.

Dokumenter som skal leveres sammen med søknaden:

* **Skattemelding 2018 for søker**
* **Skattemelding 2018 for ektefelle, samboer eller partner**

Det er den/de som bor på samme folkeregister-adresse som barnet som søker. Søknad sendes kommunen du er bosatt i. Det legges ved dokumentasjon også om en eller begge ikke har inntekt. Dersom det er en annen inntekt på søketidspunkt enn oppgitt i Skattemelding kan du legge ved andre dokumenter som viser riktig inntekt.

**Om du har hatt redusert betaling tidligere må det søkes på nytt med ny dokumentasjon hvert barnehageår. Barnehageåret starter 1. august.**

**Det kan søkes gjennom hele året, men reduksjonen gjelder fra måneden etter du søker til og med 31. juli neste år. Vedtak om reduksjon fattet i april, mai, juni og juli vil gjelde fra 1.august 2019.**

**Søk i god tid så blir prisen riktig ved første faktura.**

[**Søkeskjema**](https://www.ullensaker.kommune.no/skjema/barnehage---redusert-foreldrebetalinggratis-kjernetid---elektronisk-soknad/)(www.ullensaker.kommune - barnehage, skole, sfo - barnehagene i Ullensaker - betaling og moderasjonsordninger). For nærmere informasjon se også Utanningsdirektoratet [Moderasjonsordninger foreldrebetaling](https://www.udir.no/regelverk-og-tilsyn/barnehage/foreldrebetaling/moderasjonsordninger-foreldrebetaling/) og Ullensaker kommune Barnehager [Ullensaker](https://www.ullensaker.kommune.no/) kommune.

Med hilsen Barnehagemyndigheten Ullensaker kommune